NaiveNeuron/SloPal huggingface dataset:
Mazurek, Milan, poslanec NR SR (2021-06-23):
Pán poslanec, vy ste hovorili o tom, že OĽANO dostane za tieto roky, ak volebné obdobie skončí celé, tak ako je plánované, 20 mil. eur. A pýtali ste sa, že prečo to tí poslanci za OĽANO, ktorí častokrát otvárali ľudové témy, argumentovali tu či už prostredníctvom Igora Matoviča, alebo iných ľudí o tom, ako štát zabúda na siroty, ako zabúda na deti, ako zabúda na tých najzraniteľnejších, ale rozdáva poslancom a politickým stranám. Prečo títo ľudia nechcú znížiť príspevky vyplácané politickým stranám zo štátu? Ja osobne by som to ešte dokázal z ich strany, povedzme, zo strany poslancov OĽANO pochopiť za predpokladu, že by vyhrala ich vlastná chamtivosť a chceli by si tieto peniaze nechať. Ale oni z nich reálne nedostanú, veď to sú všetko peniaze v pokladničke jedného človeka, Igora Matoviča, tak ako boli v minulom volebnom období. To boli peniaze jedného človeka, ktorý nemal politickú stranu, tak ako ju nemá teraz. Schránkovú firmu a z tejto schránkovej firmy si tieto peniaze podľa vlastného účelu a vlastného uváženia v konkrétnom momente, keď to cítil ako potrebné, vyťahoval ľubovoľne, ako len chcel a to isté robí teraz a toto je na tom to najšialenejšie. Pán poslanec, že oni nielenže z tých peňazí nič nemajú a kryjú tieto Matovičove neuveriteľné chamtivosti, ale ešte sa tvária ako morálne autority pri tomto celom. Skrátka, toto je priam nepredstaviteľné. Ja fakt nedokážem pochopiť, nedokážem pochopiť a stotožniť sa s akýmkoľvek argumentom človeka, ktorý mi povie, že po celom tom roku a pol, kedy ľudia trpeli, prichádzali o prácu, nemali jednoducho peniaze na základné životné potreby, si politické strany ako OĽANO nemôže z 20 mil. škrtnúť na 10 mil. Desať miliónov to je stále suma, ktorú na politický marketing ani len nevedia minúť. Tu neexistuje argument, prečo by toto nemalo byť schválené.
P. Hrušovský, podpredseda NR SR: (2001-12-04):
(Hlasovanie.) Prítomných je 107 poslancov, za 59, proti 24, zdržalo sa 20, nehlasovali 4. Návrh sme schválili.
Hrušovský, Pavol, podpredseda NR SR (2011-03-29):
Hlasujeme, páni poslanci. (Hlasovanie.) 147 prítomných, 78 za, 68 sa zdržalo, 1 nehlasoval. Národná rada Slovenskej republiky vládny návrh zákona schválila. Poprosím teraz pána poslanca Mateja, aby z poverenia výboru predložil Národnej rade návrhy hlasovaní k prerokovávanému vládnemu návrhu zákona o kolektívnom investovaní , ktorý prerokovávame ako tlač 276 v prvom čítaní. Nech sa páči, pán poslanec Matej.
Paška, Pavol, predseda NR SR (2013-03-26):
Hlasujeme. (Hlasovanie.) 135 prítomných, 82 za, 1 proti, 51 sa zdržalo, 1 nehlasoval. Body sme schválili.
Pellegrini, Peter, podpredseda NR SR (2020-09-22):
Ďalší v rozprave, pán poslanec Mizík. Pán poslanec, keď chcete reagovať, tak počas tých stlačíte efko a ja vidím, že chcete reagovať, keď nie, tak pravdepodobne nemáte záujem o reakciu na faktické. Tak to beží, tak prepáčte. Nech sa páči, pán poslanec Mizík.
Bugár Béla, podpredseda NR SR (2018-10-24):
Nech sa páči, prezentujme sa a hlasujme o skrátení lehoty. (Hlasovanie.) Prítomných 130, za 76, proti 32, zdržalo sa 22 poslancov. Konštatujem, že lehotu sme skrátili. Nech sa páči. 24. októbra 2018
D. Lipšic, poslanec: (2007-10-24):
V úvode ste začali hovoriť o byte pre brata pána poslanca Dzurindu. Pán kolega, ak by ste v tom okamihu viedli schôdzu, museli by ste si samému sebe vypnúť mikrofón. To len ako poznámka. Po druhé, hovorili ste, že Mladá fronta dnes nie je ľavicový týždenník, a citovali ste potom z článku dvoch profesorov na Harvarde. Pán kolega, Mladá fronta síce nie je ľavicový týždenník, ale Harvard je pomerne ľavicová univerzita, verte mi. Študoval som tam a je to tak. Tým nechcem povedať, že tam to sú zlí odborníci, len chcem povedať, že to je dôležité uviesť, nie kde bol článok uverejnený. Tretia poznámka. Vy ste hovorili, že vy v niektorých sektoroch vítate súkromnú iniciatívu a aj ju budete podporovať. Ale zdá sa mi, že to sú práve sektory, na ktoré sú naviazané vaše lobistické organizácie. Podnikateľské sektory, ktoré podporujú vašu stranu, tam chcete nechať priestor pre súkromný zisk, tam, kde to je inak, tam ho chcete obmedzovať. A to sa mi zdá byť, že je ťažko logicky, logicky udržateľné. Ďakujem.
M. Číž, podpredseda NR SR: (2008-10-30):
Chcem sa opýtať, pani poslankyňa, chcete využiť možnosť položiť doplňujúcu otázku. Prosím zapnúť mikrofón pani poslankyni Sárközy.
B. Bugár, podpredseda NR SR: (2004-11-30):
R. Vavrík, poslanec: Vážený pán podpredseda, ctení členovia vlády, ctené kolegyne, kolegovia, dovoľte mi, aby som vám predložil krátku informáciu výboru pre obranu a bezpečnosť z prerokovania návrhu na skrátené legislatívne konanie o vládnom návrhu zákona, ktorým sa mení a dopĺňa zákon o sociálnom zabezpečení policajtov a vojakov a o zmene a doplnení niektorých ďalších zákonov. Pán predseda Národnej rady tento materiál pod tlačou 948 pridelil na prerokovanie výboru pre obranu a bezpečnosť. V tomto výbore sme materiál prerokovali a prijali sme k nemu odporučenie pre Národnú radu, aby Národná rada vyslovila súhlas so skráteným legislatívnym konaním. Toľko všetko z informácie. Pán podpredseda, poprosím vás, aby ste otvorili rozpravu.
Hrnčiar, Andrej, podpredseda NR SR (2018-03-26):
Bez faktických poznámok. Nech sa páči, pán poslanec Lukáč. Nie je v rokovacej sále, stráca poradie. Pán poslanec Pčolinský nie je v rokovacej sále. Je. (Reakcia z pléna.) Pán poslanec Mazurek. Po pánovi poslancovi Mazurekovi budú vystupovať ešte traja páni poslanci a potom bude mať, vystúpi v rozprave pán poslanec Krajniak, ktorý žiada, aby poslanci sa dostavili do sály, lebo bude vystupovať. (Smiech v sále.) Nech sa páči.
Blanár, Juraj, podpredseda NR SR (2022-10-19):
Toľko oznam pána predsedu výboru. Vážené pani poslankyne, páni poslanci, vyhlasujem ešte dvojminútovú prestávku, aby tí, čo chcú pokračovať v rokovaní, ostali v rokovacej sále. Ostatní, ktorí majú iné povinnosti, aby nevyrušovali a vzdialili sa. (Prestávka.)
M. Číž, podpredseda NR SR: (2008-10-28):
(Hlasovanie.) Prítomných 139 poslancov, za návrh 79 poslancov, proti 1 poslanec, zdržalo sa 59 poslancov. Konštatujem, že tento návrh zo spoločnej správy sme schválili.
Číž, Miroslav, podpredseda NR SR (2015-05-22):
Ďakujem pekne, pán kolega, za uvedenie návrhu zákona. Teraz dávam slovo poslancovi z výboru, ktorý bol navrhnutý ako gestorský, teda pre verejnú správu a regionálny rozvoj, pánovi poslancovi Jozefovi Bobíkovi. Nech sa páči, pán poslanec, predložte spravodajskú správu.
Galek, Karol, poslanec NR SR (2023-06-20):
Teraz pristúpime k hlasovaniu o druhom návrhu podanom pani poslankyňou Zemanovou.
B. Bugár, podpredseda NR SR: (2001-10-03):
P. Bohunický, poslanec: Pekne ďakujem, pán podpredseda. Ja sa chcem pripojiť k návrhu pána poslanca Bartoša, hlavne čo sa týka ceny diaľničných známok. Viackrát sa v tejto snemovni už robila rozprava o tomto zložitom a citlivom probléme. Vzhľadom na kvalitu a dĺžku našich diaľnic sa nám zdá neúmerne vysoká úhrada za používanie takýchto diaľnic. Myslíme si, že vzhľadom na súčasný stav aj v našom technickom parku, myslím automobilov, je dostatočne odlíšená známka do 1,5 tony, aj keď vzhľadom na právo Európskej únie takúto tonáž nepoužívajú. Ja si myslím, že naozaj táto kategória bola zavedená iba kvôli diaľničným známkam, a preto by sme mali v súčasnom období, znovu hovorím, kúpnej sile v technickom stave, ale aj povahe diaľnic pokračovať v 1,5-tonovej známke v takej istej cene, ako bola doteraz. Ďakujem.
P. Hrušovský, predseda NR SR: (2005-05-24):
(Hlasovanie.) 135 prítomných, 46 za, 34 proti, 54 sa zdržalo, 1 nehlasoval. Bod 60 sme neschválili. Budeme hlasovať o bode 61. M. Maxon, poslanec: Áno, budeme hlasovať o bode 61 spoločnej správy.
Grendel, Gábor, podpredseda NR SR (2021-11-03):
Pán poslanec Richard Takáč s faktickou poznámkou.
Blanár, Juraj, podpredseda NR SR (2023-03-28):
Pán poslanec Mizík.
P. Hrušovský, predseda NR SR: (2004-06-30):
Pristúpime k tajnej voľbe kandidáta na vymenovanie za sudcu Ústavného súdu. Návrh a stanovisko ústavnoprávneho výboru ste dostali, páni poslanci, ešte nehlasujeme. Poprosím pána poslanca Miklušičáka, aby ako poverený člen ústavnoprávneho výboru Národnú radu informoval o návrhu kandidáta. J. Miklušičák, poslanec: Vážený pán predsedajúci, vážené panie poslankyne, vážení páni poslanci, páni ministri, sudcovia Ústavného súdu Slovenskej republiky Ján Kľučka a Daniel Šváby sa 26. apríla 2004 vzdali funkcie sudcov Ústavného súdu Slovenskej republiky, ktorá im podľa ustanovenia čl. 138 ods. 1 Ústavy Slovenskej republiky zanikla 30. apríla 2004. Národná rada Slovenskej republiky podľa čl. 134 ods. 2 Ústavy Slovenskej republiky navrhuje prezidentovi Slovenskej republiky dvojnásobný počet kandidátov na sudcov Ústavného súdu, ktorých má vymenovať, to znamená štyroch. Pán predsedajúci, prosím vás pekne, ukľudnite sálu.
J. Brocka, poslanec: (2008-02-13):
A nakoniec, pán kolega, ak hovoríte, že opozícia zahmlieva. Áno, ja sa pýtam, čo týmto chcete zakryť? Teda nieže opozícia, ale čo vy chcete týmto zakryť, veď tá novela, o ktorej teraz rokujeme, je aj podľa vyjadrenia ministerky len odstránením jednej administratívnej prekážky. Jednej administratívnej prekážky, ktorá k ničomu nevedie, ale na druhej strane, keby ste naozaj navrhovali odstraňovať prekážky a bariéry, ktoré ľuďom strpčujú život, tak my nemáme problém to podporiť. Pani kolegyňa Sabolová tu na tejto schôdzi navrhovala malú novelu zákona o zdravotnej starostlivosti zrušiť výmenné lístky. To sú veci, čo strpčujú ľuďom život. Ale vy ste to nepodporili.
Laurenčík, Milan, podpredseda NR SR (2020-04-22):
Ospravedlňujem sa, vraciame sa do druhého čítania. (Reakcie z pléna.) Do rozpravy sa prihlásil pán podpredseda Šeliga. (Reakcie z pléna.) Vyhlasujem dve minúty prestávku. (Krátka pauza.) Vážené panie poslankyne, páni poslanci, o slovo požiadal pán minister Krajniak. Nech sa páči, pán minister, máte slovo.
Kollár, Boris, predseda NR SR (2023-03-14):
Prosím, utíšme sa. (Zaznievanie gongu.) Nech sa páči, pani poslankyňa, máte slovo.
Dostál, Ondrej, poslanec NR SR (2011-03-30):
Pán poslanec Slota, je to úplne príznačné, že je to iba druhýkrát, čo v tomto volebnom období vystupujete na pôde slovenského parlamentu, prvýkrát ste tu vystúpili 6. augusta minulého roku a povedali ste, aby sme to už rýchlo schválili a mohli ísť domov, druhýkrát vystupujete teraz k návrhu zákona o používaní jazykov menšín. Je to pochopiteľné preto, lebo odbavovanie sa na protimaďarských výpadoch je hlavnou agendou vašej politickej strany, povedal by som, takmer jedinou, ale teda občas sa odbavujete aj na protirómskych výpadoch. Takže nechcem zavádzať. Chcem sa dodatočne ospravedlniť pánu poslancovi Maďaričovi, ak som si niečo zle myslel o jeho prejave, že miestami hovoril od témy. Po tom, čo ste predviedli vy, tak musím konštatovať, že to jeho vystúpenie bolo úplne vecné a k téme. Spomenuli ste slová ako „pomaďarčovanie, autonómia, kňučania, zvrátenosti, diabolská salámová metóda, iredenta, návrh je protiústavný, protinárodný, protislovenský, sme kolónia maďarská, nebezpečenstvo z Budapešti, zradcovia vlastnej štátnosti“. No toto ak má byť nejaká vecná diskusia, tak neviem, chcel som teda zostať iba pri tom porovnaní s vaším predrečníkom, ale po tom, čo ste sa opäť aj za pobavenia tu prítomného publika pustili do svojich tradičných rečí o Mongoloch a vrahúňoch, mne to teda na rozdiel od kolegov nepripadalo vôbec smiešne. Konštatoval som to už viackrát. A teraz som rád, že môžem povedať aj teraz priamo tu vám: Pán Slota, vy ste hanba slovenského národa. (Potlesk.)
Horváthová, Eva, poslankyňa NR SR (2012-08-09):
Ďakujem za slovo. Pán poslanec Brocka, ja by som vám chcela povedať, že chápem vaše obavy, ktoré ste teraz vyslovili. Chcem vám len zdôrazniť, že pán poslanec Pollák sa ešte zatiaľ nerozhodol pre túto funkciu, pokiaľ ja viem. A to, aké on má v sebe dilemy, ktoré rieši, a prečo by sa tak mal rozhodnúť, prosím, nechajte na neho. A verím, že sa rozhodne správne, podľa svojho svedomia, ale myslím, že to nie je vaša vec, aby ste apelovali na neho na tomto fóre a takýmto spôsobom v jeho neprítomnosti. Ďakujem. (Potlesk.)
Zimenová, Zuzana, poslankyňa NR SR (2019-03-28):
Ďakujem pekne. Pani poslankyňa Verešová, sama hovoríš, že by bolo dobré tlačiť na vládu, aby riešila násilie na ženách aktívnejšie. Nuž podľa mňa tento dohovor je tým nástrojom, ktorý môže ten tlak vyvolať. Pýtaš sa, prečo to ale teda ide tak sťažka aj v iných krajinách. Ja sa domnievam, že tento dohovor je poznačený veľmi nekorektnou debatou verejnou, v ktorej zaznievajú pseudoargumenty a konšpiračné teórie, takže to je môj názor. Pán Bernaťák, spája nás odsúdenie násilia na ženách, to rozhodne, ale rozdeľuje nás názor, že násilie na ženách je v absolútnej väčšine prípadov rodovo podmienené. Toto, toto si ja myslím a toto je v Istanbulskom dohovore. Pán Soboňa, dovoľte mi upozorniť vás, že registrované partnerstvá gejov a lesieb Istanbulský dohovor ale v žiadnom prípade nerieši. Pani poslankyňa Petrík, vám ďakujem za opätovné vysvetlenie toho, čo som sa snažila o rodovej terminológii ozrejmiť aj ja. Nie som si však istá aj vzhľadom na tie faktické poznámky, či, či padne aj, aj toto vaše dovysvetlenie na úrodnú pôdu, lebo aj pán Farkašovský sa teda vyjadril tak, ako keby nerozumel, ale zase som na druhej strane rada, že v tomto prípade vo faktickej poznámke pána Farkašovského zafungovali argumenty a že tie fakty a čísla, ktoré som vytiahla z vládnych materiálov, podotýkam, že ním otriasli. A ďakujem aj Ondrejovi Dostálovi, ktorý toto uvedenie faktov ocenil a naďalej, a ďalej dovysvetlil. Nuž a posledná poznámka k pánovi Adamčíkovi. Opakujem to neustále, poviem to znova, možno 155-krát. Nikdy som nebola členkou strany SIEŤ, som nestraníčka a aj ostávam nestraníčkou. A keď som kandidovala... (Prerušenie vystúpenia časomerom.)
Matovič, Igor, poslanec NR SR (2018-02-09):
... keď cítil potrebu vystúpiť aj korunný bývalý princ SMER-u, tak zrejme má v tom svoje prsty. Inač zaujíma ma celkom tá otázka, že keď sa pýtal Ľuba Galka o tom, že aký to je pocit alebo čo môže ešte hlbšie politická strana klesnúť, keď jej lustruje kandidátku nejaký mafián Kočner. No ja si myslím, že je to približne rovnako zlé, jak keď kandidátku skladá mafián Robert Kaliňák.
Richter, Ján, poslanec NR SR (2023-11-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predmet predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory v druhom čítaní vrátane v gestorskom výbore prerokovali ihneď.
Žiga, Peter, podpredseda NR SR (2024-02-02):
Predpokladám, pani poslankyňa, že o tomto asi budeme musieť hlasovať inokedy, lebo vidím, že pán poslanec Šuca nebude súhlasiť so všeobecným súhlasom. Vidím, teraz, teraz mi kričal, že nebudem súhlasiť so všeobecným súhlasom. A zároveň vám upozorňujem, že máte poslaneckú iniciatívu a v prípade, že by sa menil rokovací poriadok, tak budete môcť dať pozmeňujúci návrh, respektíve niečo podobné, ale určite zaradím v rámci rokovania o hlasovaní o vašom procedurálnom návrhu. Procedurálny návrh pani poslankyňa Marcinková.
Pčolinský, Peter, poslanec NR SR (2016-09-13):
Ďakujem za slovo. No možno sa pán predseda Národnej rady, možno sa aj v noci budí a stále nemôže uveriť tomu, že je druhý najvyšší ústavný činiteľ. To si viem celkom živo predstaviť, pretože takto sa aj správa. Ale tento návrh rokovacieho poriadku, veď povedzme si to polopatistickejšie, no je to čistý deštruizmus a hystéria, pretože tento návrh rokovacieho poriadku len deštruuje to, čo tu platilo dlhé roky, a obmedzuje týmto deštruktívnym spôsobom právo poslancov vystupovať. Čiže pán Danko nerobí nič iné, len vyvoláva hystériu a deštruuje týmto svojím návrhom. Ďakujem.
Figeľ, Ján, podpredseda NR SR (2015-03-13):
S reakciou, nech sa páči, Jozef Mikuš.
Bugár, Béla, podpredseda NR SR (2017-12-21):
Pán poslanec Suchánek, nech sa páči, môžte vystúpiť.
Pavlovičová, Svetlana, poslankyňa NR SR (2014-10-14):
Teraz budeme hlasovať o bodoch spoločnej správy, ktoré boli vyňaté na osobitné hlasovanie. Dajte, prosím, hlasovať o bode 76 spoločnej správy, ktorý požiadal vyňať na osobitné hlasovanie pán poslanec Simon. Odporúčanie gestorského výboru je schváliť.
Grendel, Gábor, podpredseda NR SR (2022-06-14):
Dávam teraz ešte možnosť prihlásiť sa do rozpravy ústne. Hlási sa napríklad pán navrhovateľ. Okrem neho ešte niekto z kolegýň alebo kolegov? Nikto. Končím možnosť prihlásiť sa ústne do rozpravy. Nech sa páči, pán poslanec, máte slovo.
P. Paška, predseda NR SR: (2008-05-22):
(Hlasovanie.) 136 prítomných, 82 za, 52 proti, 2 sa zdržali. Tento bod sme schválili.
Hrnko, Anton, poslanec NR SR (2019-04-03):
Pre obranu a bezpečnosť bude o 12.00.
Paška, Pavol, predseda NR SR (2012-11-28):
Reakcia, pani poslankyňa.
J. Brocka, poslanec: (2009-02-12):
Ale k vašej otázke. O čom to hovoríte? – Veď nás zo zahraničia chvália. Pani ministerka, vás zo zahraničia chvália od roku 2006. Aj po voľbách a chválili vás za vysoký ekonomický rast slovenskej ekonomiky, aj za euro. Ja mám taký pocit, že niektorí z tých, ktorí vás chválili, ani nepostrehli, že došlo ku zmene vlády v roku 2006. Ale k veci, k tomu štátnemu podniku. Pani ministerka, vy zavádzate nové štátne podniky a dali ste im alebo prevzali ste taký honosný názov – sociálne podniky. No proti tomu sa ťažko protestuje. Nakoniec, veď tie podmienky, ktoré dnes platia, tak sú veľmi prísne a ťažko sa dajú zneužiť – zamestnať 30 % znevýhodnených uchádzačov o prácu na trhu práce, istú časť a výraznú časť zisku znovu umiestniť do sociálneho podniku. A predstavte si, že pri tých prísnych podmienkach vaši ľudia to aj tak dokázali využiť. Mená – pani Grečková, Babič, teda pani Laššáková, pani Vaľová – tieto boli skloňované pri tých prísnych podmienkach. A vy ste to vedeli využiť. No viete si vy teraz predstaviť, čo bude, keď vy ste tie podmienky  úplne uvoľnili? Už dnes je možné zamestnať kohokoľvek, keď to schválime, žiadnych znevýhodnených ľudí na trhu práce, žiadna podmienka, že musia zisk znovu použiť na vytvorenie nových pracovných miest. Pani ministerka, toto je čistý biznis pre vašich ľudí. (Potlesk.)
Hort, Milan, podpredseda NR SR (2011-04-01):
Pán poslanec Andrej Kolesík, nech sa páči.
Laššáková, Jana, podpredsedníčka NR SR (2014-01-29):
Pán poslanec Jasaň. Pán poslanec Pollák, len vám chcem oznámiť, že sa o slovo prihlásila pani spravodajkyňa, takže sa nemusíte pripravovať na vystúpenie hneď teraz. Nech sa páči, pán poslanec Jasaň.
Gröhling, Branislav, minister školstva, vedy, výskumu a športu SR (2020-04-22):
Dobrý deň, dámy a páni. Vážený pán predsedajúci, dámy a páni, dovoľte mi, aby som predniesol v rámci druhého čítania návrh zákona o vysokých školách č. 131 a súčasne aj ocenil diskusiu na výboroch, ktoré sme mali včera. Tá diskusia bola veľmi korektná, všetci sme pochopili tú situáciu, ktorá nás čaká. Tak ako sme priniesli zákon lex korona na regionálne, regionálnu časť, tak musíme priniesť aj tento návrh zákona. Tak ako som vás informoval aj v prvom čítaní, aj na výbore, tento návrh zákona prešiel takým malým medzirezortným konaním pripomienkovým aj cez jednotlivé ministerstvá, následne aj so Slovenskou rektorskou konferenciou, predsedov akreditačnej agentúry, radou vysokých škôl a študentskou radou vysokých škôl. Vychytali sme tam niektoré veci, ktoré boli, lebo nedokázali sme my zo strany ministerstva naozaj sa pozrieť na všetky štátne skúšky, rigorózne skúšky, obhajoby rigoróznych prác, obhajobu habilitačných prác, habilitačných prednášok a inak úročných prednášok a zadefinovať presným pomerom, že ako by to malo byť. Preto prinášame ten návrh zákona, aby tieto prednášky boli online. Operatívne tam meníme termíny a ďalšie podmienky prijímacích konaní. Umožňujeme rektorovi, aby po opätovnom predĺžení štúdia dva roky, a mladí ľudia teraz padli do tohto obdobia, že by mali skončiť to štúdium v tomto období, tak aby bolo na rozhodnutí rektora, že ho môže predĺžiť. Riešili sme tam ešte ďalšiu náležitosť. To ďakujem, že na výbore sme mohli prebrať, aj čo sa týka odpustenia jednotlivých poplatkov, lebo sa môže udiať, že naozaj v tom ďalšom období by spadali študenti do poplatkov. Takže toto je tiež na rozhodnutí rektora. My to nevieme urobiť generálne zo strany ministerstva, ale musí to každý rektor posudzovať samostatne. Umožňujeme tam potom ešte predĺžiť dĺžku čerpania prostriedkov na verejné výzvy pri financovaní vedy a výskumu o ďalších šesť mesiacov, lebo sa nám začalo diať, že nebudú schopní vedci vyčerpať a ukončiť jednotlivé projekty, čo by bolo na ich škodu. A následne, samozrejme, ešte fungovanie všetkých orgánov, aby sme to v rámci vysokých škôl, aby sme to zvládli. Do tohto návrhu zákona, aj keď prezentujeme, že sú to vysoké školy, tak sme museli priložiť veci ohľadom regionálneho školstva, a to v prvom rade aby sme vyriešili lyžiarske a školu v prírode, následne ešte vzdelávacie poukazy. Viete, že sa musia tieto veci vyčerpať v stanovených termínoch. Na základe tejto mimoriadnej situácie, ktorá je, tak by sme to nestihli, takže dávame možnosť, aby sme neodoberali tieto financie, dávame možnosť, aby ich vedeli vyčerpať až do konca kalendárneho roku, lebo my máme takto peniaze aj pripravené a túto možnosť by mali mať školy a využiť ich. Ďakujem ešte raz za konštruktívnu diskusiu a verím, že tento návrh zákona podporíte. Ďakujem.
Laurenčík, Milan, podpredseda NR SR (2020-03-24):
Ďakujem, zaujmite miesto pre spravodajcu. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Kuffa. Nech sa páči.
Bugár, Béla, podpredseda NR SR (2019-10-28):
Vážená pani poslankyňa, vážení páni poslanci, budeme pokračovať teda v popoludňajšom rokovaní deviateho dňa 51. schôdze Národnej rady Slovenskej republiky, a to v prerušenej rozprave v druhom čítaní o návrhu poslancov Kéryho a Nemkyho na vydanie zákona, ktorým sa mení a dopĺňa zákon č. 180/2016 Z. z. o podmienkach výkonu volebného práva (tlač 1579). Pána navrhovateľa tu máme a pán spravodajca už ide. Takže o slovo sa hlási pán navrhovateľ. Pán poslanec Kéry, nech sa páči, máte slovo. (Pokračovanie rokovania o návrhu poslancov Národnej rady Slovenskej republiky Mariána Kéryho a Martina Nemkyho na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1579.)
Bugár, Béla, podpredseda NR SR (2019-09-11):
Na vystúpenie pána poslanca s faktickými dvaja páni poslanci. Pán poslanec Fecko.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie). Prítomných 139 poslancov, za 47, proti 60 poslancov, zdržalo sa 32. Tento návrh nebol schválený.
Valášek, Tomáš, poslanec NR SR (2023-12-19):
4. V čl. VII bod 4 znie: „4. V §12 ods. 1 písm. b), § 15 ods. 1 písm. b), § 20 ods. 1 písm. b) a § 24 ods. 1 písm. b) sa slová „zahraničnopolitickými alebo bezpečnostnými záujmami Slovenskej republiky“ nahrádzajú slovami „zahraničnopolitickými záujmami Slovenskej republiky vrátane bezpečnostných, obranných alebo obchodných“.“ 5. V čl. VII, bod 5 znie: „5. V § 19 ods. 3 písmeno b) znie: „b) by jeho udelenie... (Prerušenie vystúpenia predsedajúcim.)
Šeliga, Juraj, podpredseda NR SR (2021-04-01):
Ďakujem pekne. To bol posledný, posledné vystúpenie v rozprave. Vyhlasujem rozpravu za skončenú. Chcete zaujať stanoviská? Nie. Ďakujem pekne. Prerušujem rokovanie o tomto bode. Ďalej prestúpime... aj prestúpime aj pristúpime k druhému čítaniu o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov . Je to tlač 385 a informácia výborov má tlač 385a. Poprosím pána poslanca Cmoreja a potom pani poslankyňu Zemanovú, aby nám uviedli tento návrh zákona. Nech sa páči.
Zemanová, Anna, poslankyňa NR SR (2021-11-30):
Pán predseda, dajte hlasovať o návrhu zákona ako o celku v znení schválených pozmeňujúcich návrhov s odporúčaním gestorského výboru schváliť.
Laššáková, Jana, podpredsedníčka NR SR (2014-09-16):
Pán poslanec Hraško.
Švantner, Dušan, poslanec NR SR (2011-10-11):
Ďakujem. Pán poslanec, pozorne som počúval celú tú analýzu tej situácie, ktorá momentálne je, a rozmýšľal som nad tým, že prečo z tých sedemnástich krajín, ktoré hlasujú o eurovale, všetci zahlasovali, mimo nás, zatiaľ za. A teraz som sa to dozvedel, lebo to, čo si všetko povedal, čo sa môže stať Slovensku, keď za euroval nezahlasuje, tak je to naozaj otrasné. A ja sa bojím, čo bude ďalej. Však fakty sú také, že čo sa dohodne Nemecko s Francúzskom, tak celá Európa sklapne podpätky a odsúhlasí to za nimi. Ja som si myslel, že naozaj v tej Európe bude tej demokracii viacej. Ďakujem.
Jurinová, Erika, podpredsedníčka NR SR (2013-09-12):
Ďakujem pekne, pani poslankyňa. Otváram všeobecnú rozpravu, do ktorej som dostala prihlášky. Hlásia sa tak za klub SaS pán poslanec Mihál, za klub SDKÚ – DS pán poslanec Ivan Štefanec, za klub OĽaNO Jurinová, za klub KDH Brocka, ďalej sú prihlásení do rozpravy pán poslanec Miroslav Beblavý z klubu SDKÚ a pán poslanec Hlina. Nech sa páči, dávam slovo pánovi poslancovi Mihálovi.
A. Belousovová, podpredsedníčka NR SR: (2007-05-09):
Vyhlasujem preto všeobecnú rozpravu za skončenú a chcem sa opýtať navrhovateľa, či chce zaujať k rozprave stanovisko? Nie, pán podpredseda vlády. Ďakujem. Chce sa vyjadriť k rozprave spravodajca? Nech sa páči.
Jurinová, Erika, podpredsedníčka NR SR (2013-12-12):
Máme tu pána, pána ministra pôdohospodárstva, pána ministra Jahnátka, ak by ste mohli smerovať a už máme aj pána ministra Počiatka. Ďakujem pekne, páni ministri.
Mezenská, Helena, poslankyňa NR SR (2015-02-05):
Ide o život, pani podpredsedníčka. (Prerušenie vystúpenia predsedajúcou.)
Kotleba, Marian, poslanec NR SR (2019-09-25):
Janka, ďakujem ti aj v mene celého nášho klubu za naozaj pekný, kultivovaný prejav, ale mám taký pocit, že keby tu teraz sedela pani poslankyňa Petríková, tak by aj tebe povedala, že ty tomu nerozumieš, lebo ženy to vnímajú inak. Takže ešte raz ďakujem. A o to viac, že si žena, a že potom naozaj takéto trošku pomýlené feministky nemajú argumenty.
Pellegrini, Peter, predseda NR SR (2015-12-08):
Ďakujem pekne, pán poslanec. Posledný v rozprave vystúpi pán poslanec Viskupič. Nech sa páči, pán poslanec, máte slovo.
Laššáková, Jana, podpredsedníčka NR SR (2013-05-31):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, rozprava nebola, takže ďakujem pekne. Pán spravodajca, tiež. Prerušujem rokovanie o tomto bode programu. Pristúpime k prvému čítaniu o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Národnej rady Slovenskej republiky č. 369/1990 Zb. o obecnom zriadení v znení neskorších predpisov . Návrh zákona má parlamentnú tlač 493, návrh na jeho pridelenie na prerokovanie výborom je v rozhodnutí č. 473. Dávam slovo pánovi poslancovi Martinovi Feckovi, aby návrh zákona uviedol. Nech sa páči, pán navrhovateľ.
Hrnčiar, Andrej, podpredseda NR SR (2019-09-25):
Pán poslanec Schlosár.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 139, za 124, proti nikto, zdržalo sa 15, nehlasoval nikto. Takže výbory sme schválili. Vyhlasujem päťminútovú prestávku. Procedurálne návrhy, pani poslankyňa Remišová.
Sólymos, László, minister životného prostredia SR (2016-06-16):
Ďakujem pekne. Ďakujem pekne za otázku, pani poslankyňa, týkajúcu sa našej národnej priority počas polročného slovenského predsedníctva v Rade EÚ v oblasti životného prostredia, ktorou je téma integrovaného manažmentu povodia a ochrana vodných zdrojov. V tejto súvislosti by som rád uviedol, že v nadväznosti na potrebu prijatia racionálnych opatrení pre zabezpečenie trvalého udržateľného využívania vodných zdrojov, ich ochrany a spravodlivého využívania ministerstvo životného prostredia uskutoční sériu aktivít a podujatí od teraz až do decembra 2016. Kľúčovým podujatím tejto série bude práve spomínaná ministerská konferencia 11. júla pod názvom Zlepšenie vodného hospodárstva prostredníctvom integrácie environmentálne výhodných prístupov, kde bude hlavnou témou hospodárenie s vodou v kontexte zmeny klímy a jej dosahov na životné prostredie Európy so zameraním na nedostatok vody a sucho. Otázka ochrany vôd a vyváženého hospodárskeho využívania vodného potenciálu dnes v značnej miere súvisí aj s meniacou sa klímou a jej negatívnymi dôsledkami, osobitne striedaním extrémnych javov počasia v prípade vody, najmä v období povodní a období sucha. Znalosti, vedomosti a skúsenosti z vývoja prejavov zmeny klímy v oblasti vôd, konkrétne nedostatkov vody a sucha sú dnes už na vysokej úrovni. V súčasnosti je potrebné prejsť od meteorologického, klimatologického, hydrologického hodnotenia modelovania možných scenárov k riešeniu sociálno-ekonomických a ekologických dosahov týchto rizík. Riešením sú reálne opatrenia od legislatívy až po technické riešenia na ochranu zdravia a bezpečnosti obyvateľstva hospodárskych činností a životného prostredia. Riešenie problému sucha a nedostatku vody si vyžaduje komplexný a systematický prístup založený na zvýšení efektívnosti spotreby vody, zadržiavania vody v krajine prirodzenými aj technickými spôsobmi, efektívnymi vodohospodárskymi opatreniami ako povoleniami odberov vody v súlade s ekologickými prietokmi, spoplatňovaní vody, ktoré stimuluje efektívne využívanie a podobne. Dodávam, že ako predsedajúca krajina v Rade Európskej únie budeme vystupovať v pozícii neutrálneho sprostredkovateľa a koordinátora s cieľom dosiahnuť dohodu akceptovateľnú pre všetky členské štáty Európskej únie. Naším cieľom bude preniesť tému nedostatku vody a sucha z odbornej do politickej diskusie na európsku úroveň tak, aby táto téma zarezonovala v pripravovanej revízii rámcovej smernice o vodách, ktorú plánuje Európska komisia predložiť v roku 2018. Preto počas SK PRESS ministerstvo životného prostredia plánuje prijatie záverov Rady Európskej únie k problematike sucha a nedostatku vody ako vodohospodárskej výzvy s celospoločenským dosahom v decembri na Rade ministrov pre životné prostredie Európskej únie. Počas predsedníctva budeme klásť dôraz aj na efektívne využívanie zdrojov nielen v oblasti zmeny klímy, ale aj v oblasti odpadového hospodárstva, vôd, ovzdušia a biodiverzity. Ďakujem pekne.
Grendel, Gábor, podpredseda NR SR (2023-06-15):
Ďakujeme, pán minister. Otázka č. 7 bola zodpovedaná. Číslo 8 je od pána poslanca Martina Čepčeka, ktorý sa pána ministra zdravotníctva Michala Palkoviča pýta: „Vážený pán minister, myslíte si, že schvaľovanie potratovej tabletky je úlohou dočasnej vlády? Mohli by ste nám ako člen vlády odborníkov vysvetliť, v čom je použitie tejto tabletky odborné? Mohli by ste nám porovnať jej nežiaduce účinky s jej prínosom pre samotnú ženu a pre spoločnosť? Odporučili by ste ju aj svojim blízkym, keď ju chcete odporučiť slovenským ženám?"
Puci, Róbert, poslanec NR SR (2015-03-17):
Dajte, prosím, hlasovať o bode 86 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Bihariová, Irena, poslankyňa NR SR (2023-10-25):
Sľubujem. (Potlesk.)
A. Slafkovský, poslanec: (2009-10-27):
Ja chcem len v tejto súvislosti upozorniť, že je skutočne potrebné veľmi citlivo pristupovať k tomu, aby na jednej strane nedošlo k zahlteniu ministerstva obrany a na druhej strane aby nevznikali zbytočné komplikácie na obciach, hovorím teraz ako bývalý primátor, zadefinovanie stavby, obec ako stavebný úrad sa vždy vyjadruje v procese stavebného konania, aby sa nestalo ministerstvo obrany príliš častým účastníkom konania. A znamenalo by to pre ministerstvo na jednej strane veľké náklady cestovať po celej republike zakaždým ku každej stavbe. Zase na druhej strane mohlo by to znamenať svojím spôsobom zbytočné predlžovanie procesu výstavby. Takže myslím, že je to teda tak, že tieto dva body v budúcom predkladanom návrhu nebudú, ale keď ho budete spracovávať, aby sa na tieto pripomienky prihliadlo. Ďakujem pekne.
Ďuriš Nicholsonová, Lucia, podpredsedníčka NR SR (2017-05-17):
Pán spravodajca, chcete niečo povedať v rámci záverečného slova? Nie, nie je tomu tak. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, tzv. stavebný zákon v znení neskorších predpisov. Návrh zákona má parlamentnú tlač 520, návrh na jeho pridelenie na prerokovanie výborom je v rozhodnutí pod číslom 536. Dávam slovo poslankyni Silvii Shahzad, aby za skupinu poslancov predmetný návrh zákona uviedla.	Nech sa páči, pani poslankyňa. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 520.]
Pčolinský, Peter, podpredseda NR SR (2023-06-27):
Otváram všeobecnú rozpravu, do ktorej mám jednu písomnú prihlášku. Pani poslankyňa Anna Mierna, nech sa páči.
Zmajkovičová, Renáta, podpredsedníčka NR SR (2013-09-11):
S reakciou na pána poslanca jedna faktická poznámka – pán poslanec Kuffa. Uzatváram možnosť prihlásiť sa s faktickou poznámkou. Nech sa páči, pán poslanec Kuffa.
Danko, Andrej, predseda NR SR (2019-11-29):
Ďakujem, pán poslanec. Tri faktické na vystúpenie pána poslanca. Pán poslanec Viskupič, asi faktickú chcete, áno? Aj vás zarátam, len to kliknite poriadne. Raz, dva, tri, štyri. Štyri faktické. Dobre. Jaj, zase procedurálny, faktickú, hej. Dobre, sme, takže päť faktic..., aj s reakciou pána poslanca štyri faktické. Uzatváram možnosť. Pán poslanec Marosz, prvý.
Kollár, Boris, predseda NR SR (2022-12-07):
(Zaznievanie gongu.) Chceme pozdraviť študentov zo žiackeho parlamentu z gymnázia sv. Františka zo Žiliny. Práve hore sú na terase. Pekný deň. (Potlesk. Krátka pauza.) (Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní hlasovaním, ale predtým tu máme tri procedurálne návrhy. S prvým vystúpi pán poslanec Pročko. Nech sa páči, pán poslanec. (Ruch v sále.) Prosím, utíšme sa. Pán poslanec Pročko, máte slovo.
Bugár, Béla, podpredseda NR SR (2018-11-27):
Prezentujme sa a hlasujme. (Hlasovanie.) Prítomných 140, za 59, proti 72, zdržali sa 9. Tento návrh nebol schválený. Nech sa páči.
M. Fronc, poslanec: (2008-05-20):
K pani kolegyni Nachtmannovej, rokovací poriadok hovorí o tom, že to treba uverejniť, že to je povinnosť. A ja som ten zápis nerobil. Overovateľ, neviem, kto bol, ale jednoducho ani jeden z nich nehlasoval za ten zákon a jednoducho tá podmienka bola splnená, to sme sa zhodli na výbore. Čiže to pokladám za nekorektné z vašej strany, a druhýkrát to opakujem, a mrzí ma to. A čo sa týka kolegu Bobríka, dovoľte mi reagovať trošku rovnakým spôsobom, ako ste reagovali vy, lebo na Slovensku platí také zase príslovie, čo sa týka tých 20 rokov, že „čo sa babe chcelo, to sa babe snilo“. Ďakujem pekne. (Potlesk.)
Šíbl, Jaromír, poslanec NR SR (2023-05-05):
Ďakujem za slovo. Ja, samozrejme, oceňujem, že časť tých problémov je riešená v pozmeňovacích návrhoch. Samozrejme, ja aj moji kolegovia, ktorí máme uvedené výhrady, by sme ocenili ešte viac, lebo vieme, ako beží proces pri hlasovaní, keby ste dali pred hlasovaním verejný prísľub, že v prípade, že tieto pozmeňovacie návrhy nebudú schválené, že nezahlasujete ani za návrh zákona ako celku, tak určite by to výrazne upokojilo viacerých vašich oponentov.
Figeľ, Ján, podpredseda NR SR (2013-01-29):
Nechávam na vaše zváženie, podľa programu.
M. Záhumenský, poslanec: (2007-09-04):
A k tej poznámke pod čiarou. Ja som nestiahol žalobu na vás, len som si vás preložil do Nových Zámkov, aby ste mali možnosť spoznať aj iný kraj, čiže južné Slovensko. Ďakujem. (Smiech v sále.)
Pčolinský, Peter, podpredseda NR SR (2023-05-10):
Ďakujem pekne. Poprosím teraz spravodajcu z gestorského výboru pre hospodárske záležitosti poslanca Petra Libu.
Nachtmannová, Oľga, poslankyňa NR SR (2012-07-02):
Ďakujem za slovo. Pán poslanec Vašečka, plasticky ste na základe vlastnej skúsenosti načrtli, čo prinieslo normatívne financovanie v školstve. Rozprávala som sa s mnohými pedagógmi z praxe, sama som pedagóg, a prišli sme k jednoznačnému záveru, ja som tento záver prezentovala aj v rokoch 2006-2010, kedy mnohí mi tento názor zazlievali, a ten záver je jednoznačný, normatív je jednou z príčin úpadku úrovne školstva. Návrh pána poslanca Fronca, Hrušovského, Abrhana problém úpadku kvality vzdelávania nerieši, veď normatív, tak ako je nastavený, zostáva. A nabaľuje sa nám tu ďalší prvok, ktorý môže ďalej devalvovať vzdelávanie. Keďže školy budú vedieť, že závisia od výsledku testovania, k čomu to povedie? Či už to bude externá maturita alebo Monitor 9, školy sa začnú orientovať na predmety, ktoré budú testované. A ostatné predmety, ich úroveň sa môže znižovať. Normatív, ako bol nastavený, proste evidentne nič pozitívne nepriniesol. Ja viem, že budete oponovať, budete hovoriť, že mal svoje ratio, ja si myslím, že od samého začiatku, to bolo veľmi zle nastavené. Jediným riešením je také, aby normatív bol nahradený financovaním optimálnej naplnenosti školy. Je to najperspektívnejší spôsob, ktorý zabezpečí výraznú úsporu financií, a zároveň celoplošne zvýši kvalitu vzdelávania. Každá takto dotovaná škola by sa zaradila do tabuliek podľa priestorových možností, optimálneho počtu žiakov na zabezpečenie štátneho a školského vzdelávacieho programu výkonov, podľa počtu pedagógov a podľa počtu nepedagogických servisných zamestnancov. Toto predkladám ako možnosť a určite o nej budem ďalej hovoriť.
J. Brocka, poslanec: (2004-05-14):
Výbory zaujali také stanoviská, že ho odporúča schváliť aj s pozmeňujúcimi návrhmi výbor pre financie, rozpočet a menu, takisto aj výbor pre verejnú správu. Ústavnoprávny výbor neprijal platné uznesenie, pretože nehlasovala nadpolovičná väčšina prítomných poslancov. Štyri pozmeňujúce návrhy v spoločnej správe máte všetci v laviciach. Z nich o 1., 2., 3. návrhu odporúčam hlasovať spoločne a schváliť ich, gestorský výbor bod 4 odporúča neschváliť, ale dávam to na zváženie kolegom poslancom. Pán predseda, gestorský výbor odporúča Národnej rade schváliť tento návrh zákona s pozmeňujúcimi návrhmi. A keď otvoríte rozpravu, ja prvý sa hlásim do nej s malým drobným pozmeňujúcim  návrhom.
P. Paška, predseda NR SR: (2009-03-10):
(Prezentácia.) 115 prítomných. Konštatujem, že sme uznášaniaschopní a môžeme pokračovať v rokovaní 33. schôdze. Na 33. schôdzi budú overovateľmi poslanec Tibor Glenda a pani poslankyňa Szögedi, náhradníkmi budú pán poslanec Vestenický a Markovič. O ospravedlnenie požiadali pán podpredseda Viliam Veteška a páni poslanci Abrhan, Mamojka, Micheľ, Mikloško, Kahanec, Prokopovič, Radičová. Na zahraničnej pracovnej ceste sú poslanci: pán poslanec Berényi a pani poslankyňa Kramplová. Návrh programu máte rozdaný a pristúpime teraz k schváleniu programu, samozrejme, ešte predtým vám každému umožním v rozsahu jednej minúty podať návrh na doplnenie alebo zmeny v programe 33. schôdze. Takže, nech sa páči, kto chce doplniť program? Páni poslanci Štefanec, Mikloš. Končím možnosť... Nech sa páči, pán poslanec Štefanec.
Laurenčík, Milan, podpredseda NR SR (2022-02-18):
Pán poslanec Ondrej Dostál s faktickou poznámkou.
Mazurek, Milan, poslanec NR SR (2021-05-27):
Pán Matovič, toto bolo neuveriteľné! A ja verím tomu alebo chcem dúfať v to, že vaše ego je konečne spokojné. 50 minút nakladania na SaS-ku, to tu zatiaľ nedokázal žiaden opozičný poslanec! Nikto z opozície nedokázal tak perfektne a tak dlho kritizovať SaS, ako ste to tu práve teraz dokázali vy sám. A ja vám poviem úplne na rovinu, že z opozičných lavíc, keby sa jednalo o akúkoľvek inú tému, by to bola nádherná podívaná. Nádherne by som sa pozeral na to, ako jeden minister financií, bývalý predseda vlády, nakladá druhému koaličnému partnerovi spôsobom, ktorý by si nedovolil alebo nebol schopný akýkoľvek iný opozičný politik, ak by tu ale nešlo o budúcnosť našich detí, o celý náš národ, o celý náš štát, s ktorého budúcnosťou sa tu navzájom týmito vašimi detinskými, trápnymi, úbohými, infantilnými hádkami zahrávate. Toto je ten problém. Vy tu môžte hovoriť o takej miliarde, onakej miliarde, a keď ste čítali tie výdavky v tej miliarde, tak ste tak pekne opomenuli potom tie čísla pri tom testovaní, že vlastne keď som si to pozrel, tak od začiatku roka do nejakej polky februára vy ste dali 300 mil. eur na výdavky súvisiace či už s obstaraním, alebo samotnou realizáciou testovania. A keď ste to tu tak čítali, tak tú pomoc podnikateľom alebo krytie úverov, tú ste vehementne spomínali, ale pri testovaní už ste boli tak trošku tíško, lebo viete, že to je váš nápad a vaša robota. To znamená, keď to bolo 300 mil. od začiatku roka do polky februára, koľko je to doteraz? A fascinovalo ma, lebo tam bolo úplne všetko, hej? Bolo tam: Sulík nenakúpil testy, Sulík bol v Dubaji. To sú vaše osobné problémy, toto sa nás nejakým zásadným spôsobom netýka v opozícii. Ale vy ste tu ako bývalý predseda vlády a minister financií povedal, povedali, že z ministerstva hospodárstva sa tu financujú podvody! Tým ste zakončili túto reč. To znamená, budeme musieť dať trestné oznámenie a navrhnúť vaše vypočutie. Lebo ste tu svedok korupčného správania.
Bugár, Béla, podpredseda NR SR (2017-01-31):
Prezentujme sa a hlasujme o týchto návrhoch ústavnoprávneho výboru, pokiaľ som dobre počul. (Reakcia spravodajcu.) (Hlasovanie.) Prítomných 144 poslancov, za 107, proti 2, zdržalo sa 34 poslancov, 1 nehlasoval. Tieto body boli schválené. Nech sa páči.
P. Hrušovský, podpredseda NR SR: (2002-01-31):
Ľ. Harach, minister hospodárstva SR: Ďakujem pekne. Vážený pán poslanec, pani poslankyne, páni poslanci, dovoľte mi, aby som namiesto pána ministra dopravy, pôšt a telekomunikácií vás oboznámil s jeho stanoviskom, s jeho odpoveďou a nielen na otázku číslo 5, ale v podkladových materiáloch z ministerstva odkazuje aj na otázky číslo 12, 23 a 32, ktoré sú vlastne smerované na tú istú problematiku. Výstavbou Nábrežnej komunikácie v Prešove s celkovými nákladmi 120 mil. Sk významnou mierou prispejeme k riešeniu tranzitnej dopravy na juhozápadnom okraji mesta Prešova. Stavba sa začala v novembri 1999 a podľa zmluvných podmienok má byť dokončená v októbri tohto roku. Výstavba si vyžadovala okrem iného výkupy 12 rodinných domov, z ktorých 11 je majetkovoprávne vysporiadaných výraznou pomocou Mestského úradu v Prešove. Prekážkou plynulého postupu prác v súčasnosti je nevysporiadanie výkupu jediného rodinného domu. Tento problém je daný tým, že súčasná legislatíva, uplatňovaná pri náhradách v investičnej výstavbe štátnymi investormi, nezohľadňuje trhové cenové podmienky nehnuteľností. Vo všeobecnosti platí, a to nám robí problémy, že ceny nehnuteľností určované štátom pri náhradách, sú podstatne nižšie ako trhové ceny v tej istej oblasti. V danom prípade vlastníci rodinného domu požadujú ako náhradu vystavať nový rodinný dom tej istej kategórie, čo je logické. Svoje nároky uplatňujú súdnou cestou. Z pokynu ministerstva dopravy, pôšt a telekomunikácií pokračujú rokovania medzi investorom, Mestským úradom a vlastníkmi, s cieľom dosiahnuť prijateľnú dohodu mimosúdnou cestou. S poľutovaním treba konštatovať, že ak sa v dohľadnom čase približne dvoch, troch mesiacov nedosiahne uspokojivá dohoda, sú termíny realizácie a najmä skončenia predmetnej stavby vážne ohrozené. Ďakujem.
Bugár, Béla, podpredseda NR SR (2017-04-06):
Nech sa páči, môžete, pani poslankyňa Petrík, reagovať.
Paška, Pavol, predseda NR SR (2013-11-29):
Ďakujem pekne. Poznámky faktické nie sú. Ďalej bol za klub SMER-u – sociálnej demokracie písomne prihlásený pán poslanec Duchoň, ktorý tu nie je. Pán poslanec Švejna, stráca poradie. Pán poslanec Mihál, stráca poradie. Pán poslanec Miškov, stráca poradie. Pani poslankyňa Nicholsonová, stráca poradie. Pán poslanec Hlina, stráca poradie. Pán poslanec Poliačik, stráca poradie. Pani Jana Žitňanská, stráca poradie. Pán Kollár, stráca poradie. Je tu? Pôjdeme zas dookola, pán poslanec Duchoň, nie je, Švejna, nie, Mihál, nie, pán poslanec Miškov, nie, pani Nicholsonová, nie, pán poslanec Hlina, nie. Pán poslanec Poliačik, nech sa páči.
Hrušovský, Pavol, podpredseda NR SR (2010-12-02):
Áno, hlasujeme o bodoch 2 a 3 z podaného pozmeňovacieho návrhu pána poslanca Ondruša. (Hlasy v sále.) (Hlasovanie.) 146 prítomných, 66 za, 72 proti, 7 sa zdržalo, 1 nehlasoval. Návrh sme neschválili. Prosím, ďalší návrh, pán poslanec.
Macháčková, Katarína, poslankyňa NR SR (2017-06-15):
Vážená pani podpredsedníčka, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 31. augusta 2017 a v gestorskom výbore do 5. septembra 2017. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani podpredsedníčka, prosím, otvorte všeobecnú rozpravu.
Jurinová, Erika, podpredsedníčka NR SR (2014-05-30):
Aj keď súhlasím s tým, čo hovoríte, uvedomujete si, že v utorok ráno bude situácia veľmi podobná. Potom urobíme čo? Opäť budeme pokračovať? Máme do skončenia rokovania 30, 40 minút necelých. (Reakcia z pléna.) Vidím, že sme neuznášaniaschopní. Je všeobecný súhlas? (Reakcie z pléna.) Nie je. Takže budeme hlasovať. Hlasovať môžeme až vtedy, keď budeme uznášaniaschopní. Takže zatiaľ budeme pokračovať.
Janckulík, Igor, poslanec NR SR (2017-03-23):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie, Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 5. mája 2017 a gestorský výbor do 9. mája 2017.
Linhart, Patrick, poslanec NR SR (2023-03-22):
Už končím. Ďakujem veľmi pekne za slovo. Ďakujem veľmi pekne za slovo, to je všetko.
Žiga, Peter, podpredseda NR SR (2024-04-24):
Je všeobecný súhlas? (Súhlasná reakcia pléna.) Ďakujem pekne. Pán poslanec Hlina.
Laššáková, Jana, podpredsedníčka NR SR (2015-02-11):
Nech sa páči, pani poslankyňa, zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský ústavnoprávny výbor, poslankyni Edite Pfundtner. Nech sa páči, pani poslankyňa, máte slovo.
Vitteková, Anna, poslankyňa NR SR (2015-04-23):
Druhý procedurálny návrh pána poslanca Kollára, aby sa hlasovanie o návrhu zákona odložilo, kým vláda nepredloží stanovisko Európskej centrálnej banky.
Laššáková, Jana, podpredsedníčka NR SR (2014-10-21):
Ďakujem pekne, pani predkladateľka. Spravodajskú správu budeme mať po hlasovaní. Vyhlasujem krátku 2-minútovú prestávku a budeme pokračovať. (Krátka prestávka.) (Po prestávke.)
Zmajkovičová, Renáta, podpredsedníčka NR SR (2014-04-03):
Vyhlasujem rozpravu za skončenú. Pýtam sa, pani poslankyňa Vitteková, záverečné slovo? Nie. Prerušujem rokovanie o tomto bode programu. Pokračujeme prvým čítaním o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Návrh zákona má tlač 940. Návrh na jeho pridelenie na prerokovanie výborom je v rozhodnutí č. 935. Dávam slovo poslancovi Alojzovi Hlinovi, aby návrh zákona uviedol. Nech sa páči.